

Izvješće o obavljenom nadzoru Skupštine za 2024. godinu

Ur.br. 05/2025

1. Opći podaci o samome nadzoru

Nadzor TZG Drniša sastao se u Drnišu 30. siječnja 2025., a u svezi pregleda vođenja poslova TZG Drniša, materijalnog i financijskog poslovanja i raspolaganja sredstvima TZG Drniša te izvršenja i provedbe programa rada i financijskog plana TZG Drniša u razdoblju 01.01.2024. – 31.12.2024.

Članovima je dano na uvid:

* Izvještaj o prihodima i rashodima neprofitnih organizacija za razdoblje 01.01. – 31.12.2024. (obrazac PR-RAS-NPF)
* Bilanca na dan 31.12.2024.
* Izvješće o radu TZG Drniša s financijskim izvješćem u razdoblju 01.01.2024. – 31.12.2024.

1. Vođenje poslova turističke zajednice

Ustanovljeno je kako TZG Drniša djeluje u skladu sa zakonima i aktima turističke zajednice te odlukama skupštine u turističkog vijeća. Isto potvrđuju sljedeće činjenice:

* TZG Drniša je tijekom 2024. održala dvije sjednica Turističkog vijeća i tri sjednice Skupštine (dvije regularne i jednu Izbornu)
* Nadzor se sastao jedanput
* Tijela TZG Drniša izvršavaju sve poslove definirane Zakonom i statutom
* TZG Drniša donijela je sve poslovnike i akte propisane Zakonom i statutom
* TZG Drniša djeluje u skladu sa zakonima i aktima turističke zajednice te odlukama Skupštine i Vijeća
* TZG Drniša donijela je i provodi godišnji program rada u skladu sa Zakonom i standardima u sustavu turističkih zajednica
* Financijska izvješća TZG Drniša izrađena su u skladu sa Zakonom i standardima u sustavu turističkih zajednica

1. Materijalno i financijsko poslovanje i raspolaganje sredstvima turističke zajednice

* Ukupni prihodi TZG Drniša na dan 31.12.2024. iznosili su 133.915,34 €
* Ukupni rashodi TZG Drniša na dan 31.12.2024. iznosili su 138.468,09 €
* Prihodi i rashodi iskazani su u temeljnim izvješćima u prilogu
* Podaci u financijskim izvješćima odgovaraju podacima iskazanim u poslovnim knjigama turističke zajednice i pokazuju ispravno stanje

Način raspolaganja sredstvima turističke zajednice:

* TZG Drniša raspolaže sredstvima u skladu s programom rada, odlukama tijela te utvrđenim ovlastima
* Tijekom 2024. godine TZG Drniša raspolagala je sa žiro računom OTP banke koji glasi HR1524070001100651993 i transakcijskim računom HPB banke koji glasi HR0623900011101377533
* Potpisnica dokumentacije platnog prometa je direktorica Ivana Dujić

Ocjena o poslovanju i vođenju TZG Drniša:

* Direktorica TZG Drniša u uvjetima ograničenih izvornih prihoda s teško predvidivom dinamikom naplate u najvećoj mogućoj mjeri ispunjava sve planirane ciljeve i zadaće
* Tijela TZG Drniša sastaju se redovito i izvršavaju sve poslove definirane Zakonom i Statutom

1. Izvršenje i provedba programa rada i financijskog plana TZG Drniša
   1. Provedba programa rada i financijskog plana

* TZG Drniša ostvaruje glavninu ciljeva utvrđenih programom rada uz blaga odstupanja od programa, ali u cilju promocije i bolje vidljivosti Drniša na turističkoj karti
* Program rada pojedinačno utvrđenih zadataka i ukupni program rada s financijskim planom ostvaruju se uz manja odstupanja uzrokovana globalnom krizom
  1. Mišljenje
* Provođenje programa rada i financijskog plana TZG Drniša odvija se pravovremeno i u skladu sa Zakonom
* Provođenje programa rada bilo bi znatno olakšano uz još jednu osobu zaposlenu na mjestu administratora te kada bi bili poznati visina i dinamika naplate prihoda

Ovom Izvješću prilažemo:

* Izvješće o radu TZG Drniša s financijskim izvješćem za razdoblje 01.01. – 31.12.2024.
* Temeljna financijska izvješća (obrazac PR-RAS-NPF i bilancu na dan 31.12.2024.)

U Drnišu, 30. siječnja 2024.

Vlatka Duilo, HR Pošta

Darko Ćevid, Matana Luk